Masada - die kruis
Dit gebeur soms dat ons wakker geskud moet word. Die Roomse Kerk het deur die eeue heen verskeie idees en gedagtes by die mense wat hul onderdruk ingebring. Gewoonlik het dit gegaan om losmaking van die Jode (J'hudim) of Judaïsme (hulle het die Hebreeuse boeke gevat en hul eie godsdiens daarom gebou) of alternatiewelik was dit om beter aanklank te vind by die “heidene” wat hulle by die Kerk wou betrek. Met die kruis was dit maar presies dieselfde. In hierdie geval was dit ŉ kwessie van beter aanklank by die heidene of die vroeëre sonaanbiddingstelsels.
Die vraag sal seker vinnig gevra word: “Wat kon die Roomse Kerk nou tog met die kruis te doen hê? Dit is immers volgens beide Afrikaanse en al die Engelse Bybels, hoe J’hushua (Jesus) vir die mens se sondes betaal het.” (hierdie is natuurlik nog ŉ leuen). Kyk maar net na die voorstelling hierbo: Die twee rowers op regop pale! En J'shua? Wie weet? Kyk die sonwiel, maan en ster!
Die Ankh-kruis weer is die simbool van die ewige lewe en was deur die Egiptiese gode gedra as merk van goddelikheid. Die Ankh het ook falliese verbintenisse. Daar is selfs diegene wat die Ankh verduidelik as die eenheid van die manlike en vroulike geslagsorgane. Die Ankh word ook deur sommiges die Tau genoem of die Tau met ŉ “handvatsel”. Die Ankh is ook die eerste kruis wat deur die Koptiese Christene van Egipte as simbool gebruik is.
Ons sien duidelik dat hierdie woord stauros ŉ paal of folterpaal beteken. Daar is geen sprake van ŉ kruis nie. Dit is wel waar dat mense wel op kruise ook vasgenael was. Die folterpale het verskillende vorms gehad. Daar was die regop paal, die tau-kruis, ŉ T-paal en ook ŉ Y-paal of kruis. Dit is seker moonlik dat enige van hierdie gebruik kon gewees het. In die geval van die tau en T moes die veroordeelde die dwarshout – wat opsig self baie swaar was – na die plek van teregstelling dra. Met die ander vorms moes die veroordeelde die hele paal dra.
Vlug uit Baḇel, en gaan uit die land van die Kasdim. En wees soos ramme voor die trop kleinvee uit!
– Jirmejahu 50:8
Vlug uit Baḇel, en red elkeen sy lewe! Moenie in haar ongeregtigheid afgesny word nie, want dit is die tyd van wraak vir יהוה (JHWH), die loon wat Hy haar betaal.
– Jirmejahu 51:6
“Gaan uit Baḇel! Vlug van die Kasdim! Verkondig met jubelende stem, laat dit hoor, stuur dit uit tot by die einde van die aarde! Sê: ‘יהוה (JHWH) het Sy dienaar Jaäkoḇ verlos!’”
- Jeshajahu 48:20